ভারতের সাবেক প্রধানমন্ত্রী অটল বিহারি বাজপেয়ীকে ‘লাইফ সাপোর্টে’ রাখা হয়েছে। নয় সপ্তাহ ধরে হাসপাতালে ভর্তি থাকা ৯৩ বছর বয়সী বাজপেয়ীর স্বাস্থ্য মঙ্গলবার অবনতির দিকে যেতে থাকলে তাকে লাইফ সাপোর্ট দেওয়া হয়। এনডিটিভি জানায়, তার বর্তমান পরিস্থিতি সংকটজনক বলে বুধবার রাতে আনুষ্ঠানিক বিবৃতিতে দিয়েছে নয়া দিল্লির অল ইন্ডিয়া ইনস্টিটিউট অব মেডিকেল সায়েন্স (এআইআইএমএস)। কিডনিতে সংক্রমণ, বুক ধড়ফড় ও প্রস্রাবজনিত সমস্যায় ১১ জুন হাসপাতালে ভর্তি হয়েছিলেন ভারতের দশম প্রধানমন্ত্রী বাজপেয়ী।